אריה פולגר

הרב אריה פולגר (לעיתים: פאלגער) (נולד ב-1974) הוא רב אוסטרי ממוצא בלגי, שימש כרבה הראשי של וינה בירת אוסטריה בשנים 2015–2019 ועורך כתב העת "שרידים" של ועידת רבני אירופה.

ביוגרפיה
נולד באנטוורפן שבבלגיה. סבו הרב יהודה לייב פולגר וחמיו הרב זליג פרטיק היו מחסידי באבוב בלאנצוט שבגליציה, אביו שרד את השואה ונישא ליהודיה ילידת מרקש שבמרוקו. הוריו התגוררו באנטוורפן והוא למד בישיבת עץ חיים בעיר, והיה למקורבו של הרב יהודה טרגר. הוא גם מקורב לאדמו"ר מז'מיגראד באנטוורפן, הרב צבי יעקב יהושע הלברשטאם. בהמשך נסע ללמוד בישיבת גייטסהד אצל הרב אברהם גורביץ, בישיבת מיר בירושלים ובישיבת רבינו חיים ברלין אצל הרב אהרן שכטר.

לאחר תום לימודיו בישיבות אלו, החל בלימודי רבנות בישיבת רבינו יצחק אלחנן והוסמך לרבנות לאחר חמש שנות לימוד במסלול זה.

הרב פולגר נמנה עם רבני "ועידת רבני אירופה", כיהן במשך חמש שנים כרבה הראשי של בזל (2002–2008), שנתיים כרבה של מינכן ובהמשך כרבה של קרלסרוהה.

בסוף דצמבר 2015 נבחר לכהן כרבה הראשי של וינה בירת אוסטריה. הוא שימש בתפקיד עד שנת 2019.

מלבד תפקידיו הרבניים, שימש הרב פולגר כמנהל ההוצאה לאור של הסתדרות הרבנים דאמריקה, וכעורך כתב העת "שרידים" של ועידת רבני אירופה.

קישורים חיצוניים

 רבני אירופה: רבי אריה פולגר נבחר לכהן כרבה של וינה, באתר JDN

הערות שוליים

קטגוריה:יהודים בלגים
קטגוריה:רבנים שווייצרים
קטגוריה:מינכן: רבנים
קטגוריה:וינה: רבנים
קטגוריה:בוגרי ישיבת מיר (ירושלים)
קטגוריה:בוגרי ישיבת רבי חיים ברלין
קטגוריה:בוגרי ישיבת רבי יצחק אלחנן
קטגוריה:בוגרי ישיבת גייטסהד
קטגוריה:עורכי כתבי עת תורניים
קטגוריה:אוסטרים שנולדו ב-1974
קטגוריה:בלגים שנולדו ב-1974